Dr Begriff Freii Variation bezeichnet i dr Sproochwüsseschaft zwei oder mehreri Luut wo i dr glyche luutliche Umgebig (also z.B aa dr glyche Stell im glyche Wort) chönne ufdräte ohne dass doodurch d Bedütig vum Wort verändret wird. Es handlet sich also um verschidni Variante vum glyche Phonem. Emene sonige Luut sait mer freier Allophon. Es Byspiil im Alemannische isch dr Konsonant /r/. Je nooch Sprächer un Dialäkt cha de Luut als Zungespitze-r (also [r] oder [ɾ]) oder als Zäpfli-r ussgsproche werre ohni dass sich d Bedütig vumene Wort verändret. S Zäpfli-r sälber het mindeschtens vier verschidni Ussprooche wo mögli sin: als Uvularer Vibrant [ʀ], lenierter uvularer Frikativ [ʁ̥], uvulare Approximant [ʁ̝], oder lenierter velarer Frikativ [ɣ̊] cha sy.